ai4bharat/Pralekha huggingface dataset:
صحت اور خاندانی بہبود کی وزارت
کووڈ-19 ٹیکہ کاری کے تیسرے مرحلے کی تازہ جانکاری
کوون ڈیجیٹل پلیٹ فارم میں ایک نیا سکیورٹی فیچر جوڑا گیا
آن لائن خامیوں کو دور کرنے کے لئے "4 ڈیجیٹ سکیورٹی کوڈ"
8 مئی 2021 سے آسانی سے ہوگی بکنگ / اپائنٹمنٹ
یہ بات نوٹس میں آئی ہے کہ کچھ شہریوں نے کوون پورٹل کے ذریعہ حفاظتی ٹیکے لگوانے کے لئے اندراج کرایا لیکن مقررہ دن ٹیکہ لگوانے نہیں جاسکے۔ ایسا ہونے پر بھی انہیں ایس ایم ایس مل جاتا ہے کہ ٹیکے کی خوراک انہیں دی جا چکی ہے۔ تحقیقات کرنے پر ، پتہ چلا کہ ٹیکہ کاری کرنے والوں کی غلطی کے سبب اس طرح کی غلط اطلاعات پھیل جاتی ہیں ، جبکہ اس شخص کو ٹیکہ نہیں لگا ہوتا ، یعنی ٹیکہ کرنے والے غلطی سے ایسے ڈاٹا ڈال دیتے ہیں۔
اس خامی کو دور کرنے اور شہریوں کو پریشانی سے بچانے کے لئے ، کوون سسٹم نے کوون ایپلی کیشن میں "چار ہندسوں والا سکیورٹی کوڈ" شروع کرنے کا فیصلہ کیا ہے ، جو 8 مئی 2021 سے شروع ہوجائے گا۔ اب تصدیق کے بعد ، مستفیدین کو اگر ٹیکہ کاری کا اہل پایا جاتا ہے توویکسین لگوانے کے پہلے ، ٹیکہ لگانے والا شخص مستفیدین سے چار عددوالا سکیورٹی کوڈ پوچھے گا۔ اس کے بعد اس نمبر کو کوون سسٹم میں صحیح طریقے سے درج کردیا جائے گا۔
یہ نیا فیچر صرف ان لوگوں پر لاگو ہوگا جنہوں نے ویکسینیشن کے لئے آن لائن بکنگ کروائی ہے۔ کامیاب بکنگ کے بعد ، مستفیدین کو ایس ایم ایس کے ذریعہ چار ہندسوں والا سکیورٹی کوڈ بھیج دیا جائے گا۔ اپائنٹمنٹ سلپ کو محفوظ اورموبائل سے دیکھا جاسکتا ہے۔
اس سے یہ یقینی ہوگا کہ آن لائن بکنگ کروانے والے شہریوں کی ٹیکہ کاری کی صورتحال کو صحیح طریقے سے سسٹم میں درج کرلیا گیا۔ ان کے سینٹر کا نام ، وقت ، تاریخ ، وغیرہ سسٹم میں درج ہوجائے گا ۔ یہ سہولت صرف ان مراکز پر دستیاب ہوں گی جہاں کیلئے بکنگ کروائی گئی ہے۔ اس سے فرضی لوگوں کو دور رکھنے اور کوون کی رسائی کے ناجائز استعمال کو روکا جاسکے گا۔
شہریوں کے لئے مشورہ -
- یہ مشورہ دیا جاتا ہے کہ تمام شہری اپنا اپائنٹمنٹ سلپ / یا اپنا رجسٹرڈ موبائل جس پر ایس ایم ایس بھیجا گیا ہے وہ اپنے ساتھ رکھیں ، تاکہ حفاظتی ٹیکوں کے عمل کو صحیح طور پر درج کرنے کیلئے چار ہندسوں کے سیکیورٹی کوڈ کی مدد لی جاسکے۔
- یہ بھی مشورہ دیا جاتا ہے کہ سکیورٹی کوڈ کو ٹیکے لگانے والے یا کوڈ کی تصدیق کرنے والے کو ٹیکہ لگانے سے پہلے بتایا دیا جائے۔یہ ڈیجیٹل سرٹیفکیٹ بنوانے کیلئے ضروری ہے ، جو ٹیکہ لگنے کے بعد دیا جاتا ہے۔
- شہریوں کو حفاظتی ٹیکے لگانے والے شخص کو سکیورٹی کوڈ دینا ہوگا ، تاکہ سکیورٹی کوڈ کے ساتھ حفاظتی ٹیکے لگانے کا سارا عمل ریکارڈ کیا جاسکے۔ تب ہی آپ کو ڈیجیٹل سرٹیفکیٹ ملے گا۔
- سارا عمل مکمل ہونے کے بعد شہریوں کو ایس ایم ایس بھیجا جائے گا۔ تصدیق کایہ ایس ایم ایس اس بات کا ثبوت ہے کہ ویکسی نیشن کا عمل کامیابی کے ساتھ مکمل ہوچکا ہے اور ڈیجیٹل سرٹیفکیٹ بن گیا ہے۔ اگر کسی کو ایس ایم ایس نہیں موصول ہوتا ہے تو ، وہ متعلقہ ویکسی نیشن سنٹر سے رابطہ کریں۔
ش ح۔ ع ح ۔ رم

(Visitor Counter : 178
وزارت دفاع
بھارت – بنگلہ دیش مشترکہ فوجی مشقیں سمپریتی - 2019
نئی دہلی، 26 فروری / بھارت اور بنگلہ دیش کے درمیان جاری دفاعی تعاون کے ایک حصے کے طور پر 2 مارچ سے 15 مارچ ، 2019 ء تک بنگلہ دیش کے تنگیل میں مشترکہ فوجی مشقیں سمپریتی – 2019 منعقد کی جائیں گی ۔ سمپریتی – 2019 نامی یہ مشقیں بھارت اور بنگلہ دیش کے درمیان باہمی دفاعی تعاون کا اہم اقدام ہیں اور دونوں ملکوں کے درمیان ایک کے بعد ایک کے ذریعے منعقد کی جانے والی یہ 8 ویں مشترکہ مشقیں ہیں ۔
ان مشقوں کا مقصد بنگلہ دیش اور بھارت کی فوجوں کے درمیان ایک دوسرے پر منحصر کارروائیوں اور تعاون کے پہلوؤں کو مستحکم اور وسیع کرنا ہے ۔ ان مشقوں میں اقوامِ متحدہ کے منشور کے مطابق شورش اور انسدادِ دہشت گردی کے لئے حکمتِ عملی پر مبنی آپریشن کئے جائیں گے ۔
حکمتِ عملی کی سطح پر ایک دوسرے کے آپریشن کو سمجھنے کے علاوہ ، دونوں ملکوں کے درمیان فوجی اعتماد کو مستحکم کرنے اور تعاون کو فروغ دینے کے لئے ثقافتی مفاہمت پر بھی توجہ مرکوز کی جائے گی ۔
U. No. 1240
(Visitor Counter : 62
پیٹرولیم اور قدرتی گیس کی وزارت
تلاش کے منصوبوں کی جلد منظوری کے لئے حکومت مختلف اقدامات کرتی ہے
نئی دہلی 26 جولائی 2021: تیل و گیس بلاکوں کے ٹھیکیداروں/ آپریٹروں کو تلاش اور پیداواری سرگرمیاں شروع کرنے کے لئے ریاستی اور مرکزی حکومتوں کے مختلف حکام سے لازمی منظوری اور اجازت حاصل کرنا ہوگی۔ ان اجازتوں اور منظوریوں میں پیٹرولیم ایکسپلوریشن لائسنس ، پٹرولیم مائننگ لیز ، ماحول سے متعلق کلیئرنس جیسے ماحولیات کی منظوری، فاریسٹ کلیئرنس، وائلڈ لائف کلیرنس وغیرہ، وزارت دفاع کی طرف سے کلیئرنس، خلائی محکمے سے کلیئرنس، اقدام و عمل کی منظوری کے علاوہ اور بہت سی دوسری منظوریوں کے لئے رضامندی شامل ہیں۔ اس طرح کی منظوریوں اور اجازتوں کے حصول میں تاخیر سے مجموعی ٹائم لائنز اور تلاش و پیداوار کے منصوبوں کی پیشرفت کو متاثر ہوتی ہے۔
بروقت منظوری اور منظوریوں کو یقینی بنانے کے لئے حکومت مستقل کوششیں کرتی رہی ہے۔ حکومت کی جانب سے اس سلسلے میں کی جانے والی مختلف کوششیں یہ ہیں:
1۔ منظوریوں اور اجازتوں کے عمل کو باقاعدہ اور تیز بنانے کے لئے کابینہ سکریٹری کے تحت ایک بااختیار رابطہ کمیٹی  تشکیل دی گئی ہے۔
2۔ وزارت پیٹرولیم اور قدرتی گیس  کے مطابق 28.02.2020 کو پروڈکشن شیئرنگ کنٹریکٹ  کے سیلف سرٹیفیکیشن کی منظوری دی گئی۔ ایسے بائیس طریقوں کی نشاندہی کی گئی جن میں ٹھیکیداروں سے دستاویزات سیلف سرٹیفیکیشن کی بنیاد پر قبول کی جائیں گی اور کسی منظوری کی ضرورت نہیں ہے۔
3۔ وزارت ماحولیات، جنگلات اور موسمیاتی تبدیلی نے ویب پر مبنی ورک فلو ایپلی کیشن پریویش کا آغاز کیا ہے۔ اسے مرکزی، ریاستی اور ضلعی سطح کے حکام سے ماحولیات، جنگلات، جنگلات کی زندگی اور سی آر زیڈ منظوری کے حصول کے لئے تجاویز آن لائن جمع کرانے اور نگرانی کے لئے تیار کیا گیا ہے۔
4۔ محکمہ دفاع اور وزارت داخلہ کے ساتھ مشاورت سے ڈائریکٹوریٹ جنرل ہائڈروکاربن  نے ایم او ڈی سے متعلق جہازوں کی منظوری اور ایم ایچ اے سے متعلق ایکسپلوریشن اور پروڈکشن آپریشنز کی تمام درخواستوں کیلئے برقی نظام تیار اور نافذ کیا ہے۔
5۔ متعلقہ ریاستوں سے متعلق لائسنس یا منظوری سے متعلق زیر التوا امور پر تبادلہ خیال کرنے کے لئے ایم او پی اینڈ این جی ، ڈی جی ایچ ، ریاستی حکومت کے عہدیداروں کی موجودگی میں باقاعدہ اجلاس منعقد کئے جارہے ہیں۔
6۔ اوُرجا پرگتی  ویب پر مبنی انٹرایکٹو پورٹل کا آغاز ڈی جی ایچ کے ذریعہ حال ہی میں کیا گیا ہے۔ اس میں مختلف اسٹیک ہولڈروں جیسے آپریٹروں، مرکزی وزارتوں اور ریاستوں سے وابستہ اپ اسٹریم ہائیڈرو کاربن سیکٹر سے متعلق طویل مدت سے التوا میں پڑے معاملات کو ترجیح دی جائے گی۔
یہ اطلاع پیٹرولیم اور قدرتی گیس کے وزیر مملکت جناب رمیشور تیلی نے آج لوک سبھا میں ایک تحریری جواب میں دی۔
خواتین اور بچوں کی ترقیات کی وزارت
زائرین حج کی تعداد میں اضافہ
حج ہاؤس کی تعمیرکے لئے سرمایہ کی فراہمی
مرکزی وزیر برائے امور اقلیت جناب مختار عباس نقوی نے لوک سبھا میں اپنے ایک تحریری جواب میں بتایا کہ آئین ہند کی رو سے سرکاری احکامات اور پولیس ریاستوں کے دائرہ اختیار میں شامل معاملات ہیں۔ امن وقانون بحال رکھنا او راقلیتوں سمیت تمام شہریوں کے خلاف جرائم کے امور، ریاستی سرکاروں کے دائرہ اختیار میں شامل ہیں۔ حکومت ہند ملک میں امن وقانون اور سلامتی برقرار رکھنے کے امور پر نظر رکھتی ہے۔ اور امن وقانون کی بالا دستی بحال رکھنے اور عوام الناس میں آپسی بھائی چارہ برقرار رکھنے، نیز فرقہ وارانہ ہم آہنگی قائم رکھنے کے لئے وقتاً فوقتاً احکامات جاری کرتی ہے۔ سرکار اس سلسلے میں ریاستی سرکاروں کو ان کے کاموں میں امداد ومعاونت کے لئے مرکزی مسلح پولیس دستوں کی خدمات بھی فراہم کراتی ہے۔
جہاں تک زائرین حج کی تعداد کا سوال ملک کے زائرین حج کی تعداد پر حکومت ہند اور مملکت سعودی عربیہ کے درمیان گفتگو اور مشاورت ہوتی ہے۔ تاہم مملکت سعودی عربیہ ہر سال حاجیوں کی تعداد کے کوٹے کا تعین کرتی ہے۔
جہاں تک سفر حج کے لئے سبسڈی یعنی سفر کے خرچ میں رعایت کا سوال ہے ، تو ہندوستان کی ہر کمیٹیکو زائرین حج کی تعداد کے تعین سے کسی حد تک مبرا رکھا گیا ہے۔ اور کسی بھی دائرہ حج کو سال 20-2019 میں سفر حج کے لئے کوئی سبسڈی اور رعایت نہیں دی گئی۔
ملک میں ریاست ، مرکز کے زیر انتظام علاقہ وار حج ہاؤسوں کی تفصیل
|
|
نمبر شمار
|
|
ریاست؍مرکز کے زیر انتظام علاقہ
|
|
مقام؍شہر
|
||
|
آسام
|
|
گواہاٹی
|
||
|
بہار
|
|
پٹنہ
|
||
|
گجرات
|
|
احمد آباد
|
||
|
جموں وکشمیر
|
|
سرینگر
|
||
|
جھارکھنڈ
|
|
رانچی
|
||
|
کرناٹک
|
|
بنگلورو
|
||
|
کیرالہ
|
|
کالی کٹ
|
||
|
مدھیہ پردیش
|
|
بھوپال
|
||
|
مہاراشٹر
|
|
ممبئی، ناگپور
|
||
|
راجستھان
|
|
جے پور
|
||
|
تمل ناڈو
|
|
چنئی
|
||
|
ترپورہ
|
|
اگرتلہ
|
||
|
تلنگانہ
|
|
حیدر آباد
|
||
|
اترپردیش
|
|
غازی آباد، لکھنؤ
|
||
|
مغربی بنگال
|
|
کولکاتا
زراعت اور کاشتکاروں کی فلاح و بہبود کی وزارت
این سی ڈی سی کی نومبر2018 میں شروع کی گئی نئی اسکیم ‘‘ یوا سہکار’’نوجوان صنعت کاروں کو کامیابی دلا رہی ہے: رادھا موہن سنگھ
نئی دہلی؍27 ؍فروری ؍زراعت اور کسانوں کی بہبود کے مرکزی وزیر جناب رادھا موہن سنگھ نے کہاہے کہ نیشنل کوآپریٹیو ڈیولپمنٹ کارپوریشن  نے امداد باہمی کے ذریعے کسانوں کو فائدہ پہنچانے کی خاطر اپنی مالی اسکیموں اور پروگراموں کو بہتر بنا کر ملک میں امداد باہمی کی ترقی کو فروغ دینے میں اہم رول ادا کیاہے۔ آج این سی ڈی سی کی 84ویں جنرل کونسل کی میٹنگ میں بولتے ہوئے انہوں نے کہا کہ کارپوریشن نے مالی سال 19-2018 میں پہلے ہی سب سے زیادہ ریکارڈ کامیابی حاصل کر لی ہے اور اب تک 25ہزار کروڑروپے جاری کر چکی ہے، جو موجودہ سال کے ہدف کا 210فیصد ہے۔ کارپوریشن نے پچھلے 5برسوں میں پچھلے 5برسوں کے مقابلے 222فیصد کا اضافہ درج کیا ہے۔یہ بڑے فخر کی بات ہے کہ کارپوریشن کا این پی اے صفر پر برقرار ہےاور قرض کی وصولی کی شرح 98فیصد سے زیادہ ہے۔
جناب سنگھ نے مزید کہا کہ این سی ڈی سی امداد باہمی کے سیکٹر کے لئے اختراعی اقدامات فراہم کرنے میں کافی سرگرم ہے۔ این سی ڈی سی کی نئی اسکیم ‘‘ یوا سہکار’’ امداد باہمی میں نوجوان صنعت کاروں کو پرواز عطا کرنے کے لئے نومبر 2018 میں شروع کی گئی تھی۔ نئ قائم کردہ امداد باہمی کی اکائیاں ‘‘ کوآپریٹیو اسٹارٹ اپ اور انوویشن فنڈ’’ کا فائدہ اٹھا سکتے ہیں، جسے این سی ڈی سی نے شمال-مشرقی خطے میں امداد باہمی کی مدد کے لئے ضابطوں میں نرمی کے ساتھ قائم کیاہے۔ اس اسکیم سے خواہشمند اضلاع اور 100فیصد خواتین؍ ایس سی؍ایس ٹی؍معذوری سے متاثرہ افراد  کے ارکان فائدہ اٹھا سکتے ہیں۔
انہوں نے کہا کہ حکومت نے نئی زرعی برآمداتی پالیسی کا اعلان کیاہے۔اس اقدام کے تحت این سی ڈی سی اور زراعت اور ڈبہ بند خوراک کی پیداوار کی برآمدات کی ترقیاتی اتھارٹی  نے تعاون کے مشترکہ شعبوں کی نشاندہی کی ہے اور ایک مفاہمت نامے پر دستخط کئے ہیں۔ یہ اشتراک زراعت اور متعلقہ شعبوں میں فریقین کو بہترقدر فراہم کرنے میں سہولت پیدا کرے گااور حکومت کی پالیسیوں کے خطوط پر برآمدات پر توجہ مرکوز کی جائے گی۔
وزیر موصوف نے بتایا کہ این سی ڈی سی اکتوبر 2019 میں نئی دلی میں اپنی نوعیت کی پہلی ‘‘انڈیا انٹرنیشنل کوآپریٹیو ٹریڈ فیئر’’ کا انعقاد کرے گی۔ یہ کوآپریٹیو ٹریڈ فیئر قومی اور بین الاقوامی امداد باہمی کے یونٹوں اور متعلقہ اداروں کو فروخت ، مارکیٹنگ، اشیاء کی نمائش، کانفرنس، خریدار اور فروخت کرنے والوں کی میٹنگ، نیٹ ورکنگ اور پالیسی کی حمایت وغیرہ کے لئے ایک مناسب پلیٹ فارم فراہم کرے گا۔
۔۔۔۔۔۔۔۔۔۔۔
م ن۔ و ا ۔ ک ا۔
U-1267
(Visitor Counter : 51
وزارت دفاع
مشن ساگر۔ III آئی این ایس کلتان، ہو چی من شہر پہنچا
بھارتی بحری جہاز کلتان مشن ساگر۔ III کے جزو کے طور پر 24 دسمبر 2020 کو، ہو چی من شہر کی نارونگ بندرگاہ پر وارد ہوا۔ یہ مشن جاری وبائی مرض کے دوران دوست ممالک کے لئے بھارت کی جانب سے انسانی امداد اور تباہ کاری سے راحت  بہم پہنچانے کے کام کا ایک حصہ ہے۔
یہ جہاز مرکزی ویتنام کے سیلاب سے متاثرہ افراد کے لئے 15 ٹن ایچ اے ڈی آر ذخیرہ بہم پہنچائے گا، یہ ذخیرہ قومی تباہ کاری تحفظ اور اس پر قابو پانے کے لئے ویتنام کی سینٹرل اسٹیرنگ کمیٹی کے حوالے کیا جائے گا۔ اس تعاون سے دونوں دوست ممالک کے عوام کے درمیان عمیق تعلقات کی عکاسی ہوتی ہے۔
عزت مآب وزیر اعظم نریندر مودی کے خواب ’ساگر‘  سے مطابقت پیدا کرتے ہوئے مشن ساگر ۔ III پر کام کیا جا رہا ہے، اور اس سے بھارت کی قابل بھروسہ شراکت کے طور پر، اور بھارتی بحریہ کے ترجیحی سلامتی شراکت دار اور اولین جواب دہندہ کے طور پر پوزیشن واضح ہوتی ہے۔ یہ مشن آسیان ممالک کو دی جانے والے اہمیت کو اجاگر کرنے کے علاوہ موجودہ تعلقات کو مزید مستحکم بناتا ہے۔
بھارت اور ویتنام کے درمیان تہذیبی تعلقات پائے جاتے ہیں جو 2 ہزار برس قدیم ہیں۔ فعال اقتصادی سرگرمیوں اور مشترکہ مفادات کے لئے بڑھتی قربت کی وجہ سے بھارت ۔ ویتنام تعلقات حالیہ وقت میں مزید مستحکم ہو گئے ہیں۔ باہمی تعلقات مزید مستحکم ہوکر 2016 میں جامع کلیدی شراکت داری میں تبدیل ہوگئے۔
حالیہ دورے کا مقصد دونوں ممالک کی بحریہ کے درمیان بحری تعاون میں اضافہ کرنا، دونوں ممالک کے درمیان دوستی کے مضبوط رشتے کو مزید مضبوطی فراہم کرنا اور خطے میں سلامتی اور استحکام کے لئے تعاون فراہم کرنا ہے۔ ہو چی من شہر سے روانگی پر، یہ بحری جہاز 26 سے 27 دسمبر 2020 کے دوران ویتنام پیپلز نیوی کے ساتھ بحیرہ جنوبی چین میں گزرنے کی مشق کرے گا۔
امور صارفین، خوراک اور عوامی تقسیم کی وزارت
صارفین کے تنازعات کے ازالے کے قومی کمیشن نے صارفین کے تحفظ کی مرکزی اتھارٹی کے ذریعہ جاری کردہ حکم کے خلاف کلاؤڈ ٹیل کی اپیل کو خارج کیا
سی سی پی اے نے لازمی بی آئی ایس اسٹینڈرڈ کی خلاف ورزی کرتے ہوئے گھریلو پریشر کوکر صارفین کو فروخت کرنے کے لئے کلاؤڈ ٹیل کے خلاف حکم جاری کیا تھا
سی سی پی اے نے صارفین کو فروخت کردہ ایسے 1033 پریشر کوکر کو واپس لینے اور اس کی قیمت واپس کرنے اور 45 دن میں عمل در آمد رپورٹ داخل کرنے کی ہدایت جاری کی تھی
کلاؤڈ ٹیل کو یہ بھی ہدایت دی گئی تھی کہ وہ کیو سی او کی خلاف ورزی کرتے ہوئے پریشر کوکر فروخت کرنے اور صارفین کے حقوق کی خلاف ورزی کے لئے ایک لاکھ روپے کا جرمانہ بھی ادا کرے
صارفین کے تنازعات کے ازالے کے قومی کمیشن  نے مرکزی صارفین تحفظ اتھارٹی  کے ذریعہ جاری کردہ حکم کے خلاف کلاؤڈ ٹیل انڈیا پرائیویٹ لمیٹڈ کے ذریعہ داخل کردہ اپیل کو مسترد کردیا ہے۔ سی سی پی اے نے یہ حکم لازمی بی آئی ایس اسٹینڈرڈ کی خلاف ورزی کرتے ہوئے گھریلو پریشر کوکر صارفین کو فروخت کرنے اور صارفین کے حقوق کی خلاف ورزی کرنے پر جاری کیا تھا۔
سی سی پی اے نے اپنے اس حکم میں کمپنی کو ہدایت دی تھی کہ وہ صارفین کو فروخت کئے گئے اپنے 1033 گھریلو پریشر کوکر واپس لے اور صارفین کو ان کی قیمت واپس کرے اور اس کے بعد 45 دن کے اندر عمل در آمد رپورٹ داخل کرے۔ کمپنی کو کیو سی او اور صارفین کے حقوق کی خلاف ورزی کرتے ہوئے پریشر کوکر فروخت کرنے پر ایک لاکھ روپے کا جرما نہ ادا کرنے کی بھی ہدایت دی گئی تھی۔
کلاؤڈ ٹیل انڈیا پرائیویٹ لمیٹڈ ‘‘ایمیزون بیسکس اسٹین لیس اسٹیل آؤٹر لڈ پریشر کوکر، 4 ایل ’’ کے نام سے پریشر کوکر فروخت کرتی ہے۔ یہ پریشر کوکر ایمیزون ای- کامرس پلیٹ فارم پر یو آر ایل ؛ https://www.amazon.in/AmazonBasics-Stainless-Steel-Pressure-Cooker/dp/B071G5KNXK. پر صارفین کو فروخت کرنے کے لئے پیش کیا جار ہا تھا۔
کیو سی او کے مطابق ، جو یکم فروری 2021 سے نافذ ہے، گھریلو پریشر کوکر کو انڈین اسٹینڈرڈ  2347:2017 کی تصدیق ضروری ہے اور اس پر بیور و آف انڈین اسٹینڈرڈ  ریگولیشن 2018 کے شیڈول -2 کی اسکیم -1 کے مطابق بیورو آف انڈین اسٹینڈرڈ  کے لائسنس کے ساتھ اسٹینڈرڈ کا مارکہ لگانا ضروری ہے۔
قابل ذکر ہے کہ گھریلو پریشر کوکر گھروں میں روز مرہ کے استعمال ہونے والی چیزوں میں سب سے زیادہ عام ہے اور اہل خانہ اس کے آس پاس ہی موجود رہتے ہیں۔ اس لئے گھریلو پریشر کوکر ، جو کیو سی او کی لازمی شرائط کی خلاف ورزی کرتے ہوں، صارفین کی زندگی اور تحفظ کے لئے انتہائی خطرناک اور تباہ کن ثابت ہوسکتے ہیں۔
موجودہ معاملے میں کلاؤڈ ٹیل صارفین کو لازمی اسٹینڈرڈ اور بی آئی ایس کے لائسنس کے تحت آئی ایس آئی کے مارکہ کے بغیر صارفین کو گھریلو پریشر کوکر فروخت کرتی ہوئی پائی گئی ہے۔ کلاؤڈ ٹیل کے ذریعہ بھارت میں کیو سی او کے نافذ ہونے کے بعد بھی صارفین کو غیر مصدقہ پریشر کوکر فروخت کئے جارہے تھے۔
کلاؤڈ ٹیل نے سی سی پی اے کو داخل کئے گئے اپنے جواب میں کہا ہے کہ کیو سی او کے نافذ ہونے کے بعد اس نے پریشر کوکر کی در آمد معطل کردی تھی۔ سی سی پی اے کا کہنا ہے کہ اگر چہ ان کوکرس کی در آمد معطل کردی گئی تھی لیکن کمپنی نے صارفین کو ایسے پریشر کوکر فروخت کرنا بند نہیں کیا تھا۔ حقیقت یہ ہے کہ اس سے ظاہر ہوتا ہے کہ کیو سی او کے بارے میں جانکاری ہونے کے باوجود کمپنی وسیع طور پر ایسے پریشر کوکر صارفین کو فروخت کر رہی تھی۔
سی سی پی اے کے ذریعہ جاری کردہ حکم کو کلاؤڈ ٹیل نے این سی ڈی آر سی نے اپنی اپیل کے ذریعہ چیلنج کیا تھا۔ این سی ڈی آر سی نے آج اس اپیل کو مستر د کردیا ہے۔
۔۔۔۔۔۔۔۔۔۔۔۔۔۔۔۔۔۔

U-8713
(Visitor Counter : 50
وزارت دفاع
وزیر دفاع نے منی پور میں تودے گرنے سے ہلاک ہونے والے مسلح افواج کے جوانوں کی ’ویر ناریوں‘ کو خراج تحسین پیش کیا
جناب راج ناتھ سنگھ نے دارجلنگ کے بینگ ڈوبی ملٹری اسٹیشن میں منعقدہ تقریب میں کہا کہ قوم ہمیشہ فوجیوں کی قربانیوں کی مقروض رہے گی
متاثرہ خاندانوں کو وزارت دفاع کی طرف سے مکمل تعاون کی یقین دہانی کرائی
وزیر دفاع جناب راج ناتھ سنگھ نے 18 اگست 2022 کو مسلح افواج کے جوانوں کی ’ویر ناریوں‘ کو خراج تحسین پیش کیا، جو منی پور کے ٹوپل میں تودے گرنے کے حالیہ سانحےمیں اپنی جانیں گنوا بیٹھیں۔ تری شکتی کور کی طرف سے مغربی بنگال کے دارجلنگ ضلع کے بینگ ڈوبی ملٹری اسٹیشن میں پروقار تقریب کا اہتمام کیا گیا تھا۔
107 انفینٹری بٹالین  11 گورکھا رائفلز کے تیس جوان - ایک افسر، تین جونیئر کمیشنڈ آفیسر اور 26 دیگر رینکوں کے جوان جون میں ہونے والے سانحے کے دوران ہلاک ہونے والے 61 لوگوں میں شامل تھے۔ وزیر دفاع نے ہر ایک ’ویر ناری‘ کو سات لاکھ روپے کا چیک پیش کیا۔ تقریب کے دوران سانحہ میں زخمی ہونے والے تیرہ فوجیوں کو بھی اعزاز سے نوازا گیا۔
ویر ناریوں اور سپاہیوں کے ساتھ بات چیت کے دوران، جناب راج ناتھ سنگھ نے ان کی بہادری اور لگن کی ستائش کرتے ہوئے ہلاک ہونے والے اہلکاروں کو شاندار خراج عقیدت پیش کیا۔ انہوں نے کہا کہ قوم فوجیوں کی قربانیوں کی ہمیشہ مقروض رہے گی۔
انہوں نے وزارت دفاع کی طرف سے مکمل تعاون کا یقین دلاتے ہوئے مزید کہا کہ حکومت اس بات کو یقینی بنا رہی ہے کہ بہادر فوجیوں کے اہل خانہ اور زیر کفالت افراد کو مالی استحکام فراہم کیا جائے۔ وزیر دفاع نے ایک مشکل حالات میں جیریبام-توپل-امپھال ریل لائن پروجیکٹ کو مکمل کرنے میں اہم رول ادا کرنے کے لئے مسلح افواج کی ستائش کی۔ انہوں نے کہا کہ یہ منصوبہ ملک کی اسٹریٹجک اور سماجی و اقتصادی ضرورتوں کو پورا کرنے کے لئے اہم ہے۔
ویر ناریوں اور سپاہیوں نے شکریہ ادا کیا اور نوجوانوں کو مسلح افواج میں شامل ہونے کی ترغیب دینے کے لئے وزارت دفاع اور ہندوستانی فوج کے اقدامات کی ستائش کی۔
اس موقع پر دارجلنگ سے پارلیمانی رُکن جناب راجو بستا، آرمی چیف جنرل منوج پانڈے، جی او سی، 111 سب ایریا لیفٹیننٹ جنرل ترون کمار ایچ اور ہندوستانی فوج کے دیگر اعلیٰ افسران موجود تھے۔
صدر جمہوریہ کا سکریٹریٹ
پریس اعلامیہ
صدر جمہوریہ ہند نے مہاراشٹر کے گورنر کے طور پر جناب بھگت سنگھ کوشیاری اور لداخ کے لیفٹیننٹ گورنر کی حیثیت سے جناب رادھا کرشنن ماتھر کے استعفے قبول کر لیے ہیں ۔
صدر جمہوریہ ہند نے مندرجہ ذیل تقرریاں کی ہیں:
لیفٹیننٹ جنرل کیولیہ تری وکرم پرنائک، پی وی ایس ایم، یو وائی ایس ایم، وائی ایس ایم  بطور گورنر، اروناچل پردیش۔
- جناب لکشمن پرساد بطور گورنر ،سکم
- جناب سی پی رادھا کرشنن بطور گورنر، جھارکھنڈ
- جناب شیو پرتاپ شکلا بطور گورنر ہماچل پردیش
- جناب گلاب چند کٹاریا بطور گورنر، آسام
- جناب جسٹس  ایس عبدالنظیر بطور گورنر، آندھر ا پردیش
- جناب بسوا بھوشن ہری چندن، آندھرا پردیش کے گورنر، جن کی تقرری چھتیس گڑھ کے گورنر کے طور پر کی گئی ۔
- محترمہ انوسوئیہ یوکیے، چھتیس گڑھ کی گورنر جن کی تقرری منی پور کے گورنر کے طور پر کی گئی ۔
- جناب لا گنیشن، منی پور کے گورنر جن کی تقرری ناگالینڈ کے گورنر کے طور پر کی گئی ۔
- جناب پھاگو چوہان، بہار کے گورنر جن کی تقرری میگھالیہ کے گورنر کے طور پر کی گئی ۔
- جناب راجندر وشوناتھ ارلیکر، ہماچل پردیش کے گورنر جن کی تقرری بہار کے گورنر کے طور پر کی گئی ۔
- جناب رمیش بائس ، جھارکھنڈ کے گورنر جن کی تقرری مہاراشٹر کے گورنر کے طور پر کی گئی ۔
- بریگیڈیئر  جناب بی ڈی مشرا  اروناچل پردیش کے گورنر جن کی تقرری لداخ کے لیفٹیننٹ گورنر کے طور پر کی گئی ۔
مذکورہ بالا تقرریاں ان تاریخوں سے نافذ ہوں گی جب وہ اپنے متعلقہ دفاتر کا عہدہ سنبھالیں گے۔
سائنس اور ٹیکنالوجی کی وزارت
مرکزی وزیر ڈاکٹر جتیندر سنگھ نے کہا کہ سائنسی ایپلی کیشنز اور تکنیکی حل کے لئے 33 لائن وزارتوں/ محکموں سے 134 تجاویز/ ضروریات موصول ہوئی ہیں
ڈاکٹر جتیندر سنگھ نے نئی دہلی میں سائنس کی تمام وزارتوں اور محکموں کے تیسرے مشترکہ اجلاس سے خطاب کیا
زراعت، خوراک، تعلیم، ہنرمندی، ریلوے، سڑکیں، جل شکتی، بجلی اور کوئلہ جیسے شعبوں کے لئے سائنسی اپلی کیشنز مانگی گئی ہیں: ڈاکٹر جتیندر سنگھ
نئی دہلی:10 نومبر،2021۔سائنس اور ٹیکنالوجی کے مرکزی وزیر مملکت ، ارضیاتی سائنسز کے وزیر مملکت ، نیز وزیراعظم کے دفتر، عملہ، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج مطلع کیا کہ سی ایس آئی آر کے تعاون سے تمام چھ سائنس اور ٹیکنالوجی کے محکموں کی طرف سے سائنسی ایپلی کیشنز اور تکنیکی حل کے لئے 33 لائن وزارتوں/محکموں سے 134 تجاویز/ضروریات موصول ہوئی ہیں۔
آج یہاں تمام سائنس کی وزارتوں اور محکموں کی تیسری مشترکہ میٹنگ سے خطاب کرتے ہوئے ڈاکٹر جتیندر سنگھ نے اس بات پر اطمینان کا اظہار کیا کہ زراعت، خوراک، تعلیم، ہنر، ریلوے، سڑکیں، جل شکتی، بجلی اور کوئلہ جیسے شعبوں کے لئے مختلف سائنسی ایپلی کیشنز کے استعمال کے لئے ستمبر میں شروع کی گئی پہل کے دو ماہ کے اندر لائن وزارتوں سے اتنی بڑی تعداد میں تجاویز موصول ہوئیں۔ انہوں نے کہا کہ یہ اس بات کو ذہن میں رکھتے ہوئے ہے کہ آج ہر شعبہ زیادہ تر سائنسی ٹیکنالوجی پر منحصر ہو چکا ہے۔
اس نئی پہل کا آغاز اس سال ستمبر کے وسط میں ڈاکٹر جتیندر سنگھ نے کیا تھا، جہاں سائنس اور ٹیکنالوجی، ارضیاتی سائنسز، جوہری توانائی، اسپیس/اسرو، سی ایس آئی آر، اور بایو ٹیکنالوجی سمیت سائنس کی تمام وزارتوں کے نمائندے حکومت ہند کی مختلف وزارتوں کے ساتھ الگ الگ اس فکر میں مصروف تھے، کہ کس شعبے میں سائنسی ایپلی کیشنز کا استعمال کیا جا سکتا ہے۔ وزیر موصوف نے اس میٹنگ میں کسی خاص وزارت پر مبنی یا محکمہ پر مبنی منصوبوں کے بجائے مربوط تھیم پر مبنی منصوبوں کی ضرورت پر زور دیا تھا۔
ڈاکٹر جتیندر سنگھ نے کہا کہ آؤٹ آف باکس آئیڈیا وزیر اعظم نریندر مودی کی طرف سے تجویز کیا گیا تھا، جو نہ صرف سائنس کے لئے فطری رجحان رکھتے ہیں بلکہ سائنس اور ٹکنالوجی پر مبنی اقدامات اور منصوبوں کی حمایت اور فروغ میں بھی آگے آگے رہتے ہیں۔
ڈاکٹر جتیندر سنگھ کی ہدایت پر حکومت ہند کے پرنسپل سائنسی مشیر پروفیسر کے۔ وجے راگھون نے لائن ڈپارٹمنٹس/وزارتوں اور سائنس و ٹیکنالوجی محکموں کے ساتھ اب تک 13 میٹنگوں کی صدارت کی اور میٹنگ کے پانچ موضوعات کی نشاندہی کی۔
- توانائی اور موسمیاتی تبدیلی کی تخفیف،
- انفراسٹرکچر اور صنعتیں،
- زراعت، خوراک اور غذائیت،
- تعلیم، ہنر مندی اور سماج کو بااختیار بنانا،
- صحت۔
میٹنگوں میں حل پر مبنی تحقیق، سرکاری تحقیق و ترقی نظام، لائن وزارتوں کے چیلنجز کو پورا کرنے، صنعتوں کی اقتصادی مسابقت کو بہتر بنانے اور شہریوں کو سرکاری خدمات کی فراہمی پر زور دیا گیا۔ اسی طرح متعلقہ وزارتوں سے کہا گیا کہ وہ ضروریات کی نشاندہی کریں اور اپنے تحقیق و ترقی بجٹ کو سائنس و ٹیکنالوجی کے محکموں کے تال میل کے ساتھ مقصد پر مبنی تحقیق کے لئے استعمال کریں۔
حکومت ہند کے پرنسپل سائنسی مشیر پروفیسر کے۔ وجے راگھون، ڈی جی، سی ایس آئی آر اور سکریٹری ڈی ایس آئی آر، سائنس اور ٹیکنالوجی کے سکریٹریز، ارتھ سائنسز، بایو ٹکنالوجی کے شعبہ اور دیگر سینئر سائنسدانوں نے آج کی میٹنگ میں شرکت کی۔ اسرو کے چیئرمین اور سکریٹری محکمہ خلائی ڈاکٹر کے سیون اور ڈاکٹر کے این ویاس، چیئرمین، جوہری توانائی کمیشن نے عملی طور پر میٹنگ میں شمولیت اختیار کی۔
ش ح۔م ع۔ ع ن
U NO: 12718
(Visitor Counter : 89
وزیراعظم کا دفتر
نیپال کے وزیراعظم کی وزیراعظم کو مبارکباد پر مبنی ٹیلی فون کال
نئیدہلی۔23؍مئی۔نیپال کے وزیراعظم عالی جناب کے پی شرما اولی نے وزیراعظم جناب نریندر مودی کو ٹیلی فون کرکے لوک سبھا انتخابات میں انتخابی فتح حاصل کرنے کی مبارکباد پیش کی ہے۔
وزیراعظم مودی نے گرم جوشانہ مبارکباد کیلئے وزیراعظم اولی کا شکریہ ادا کرتے ہوئے بھارت –نیپال دوستانہ تعلقات کے روابط کو مزید مستحکم بنانے کے بھارت کے عہد کا اعادہ کیا ہے۔
دونوں رہنماؤں نے مختلف شعبوں میں باہمی تعاون کی اہم پیش رفت پر اطمینان کا اظہا رکرتے ہوئے روایتی طور پر دونوں ممالک کے مابین استوار قریبی اور دوستانہ تعلقات کو مزید مستحکم بنانے کے اپنے عہد کا اعادہ کیا ہے اور یہ بھی کہا ہے کہ وہ دونوں ممالک کے مابین کثیر پہلوئی باہمی تعاون کو مزید مستحکم بنانے کیلئے کام کرتے رہیں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔۔ع ن
U-2188
(Visitor Counter : 37
مواصلات اور اطلاعاتی ٹیکنالوجی کی وزارت
ڈیزائن مرکوز ترغیبی اسکیم کو ٹیلی کام آلات مینوفیکچررز سے پرجوش رسپانس ملا ہے
22 ایم ایس ایم ایز سمیت 32 کمپنیوں نے ٹیلی کام
کی ڈیزائن مرکوز ترغیبی اسکیم  اور پروڈکشن لنکڈ انسیپشن  اسکیم کے لیے درخواستیں جمع کرائیں
نئی دہلی، 26 اگست 2022:
وزیر اعظم نریندر مودی کا آتم نربھر بھارت کا وژن ٹیلی کام آلات کی تیاری میں ٹھوس اقدامات کر رہا ہے۔
ٹیلی کام شعبے میں پیداوار سے منسلک ترغیب اسکیم کا آغاز 2021 میں کیا گیا تھا۔ پی ایل آئی اسکیم کے تحت مختلف ٹیلی کام آلات کی تیاری کے لیے جملہ 31 کمپنیاں مستفید ہورہی ہیں۔
ٹیلی کام مینوفیکچرنگ میں پوری ویلیو چین کو فروغ دینے کے لیے جون 2022 میں ڈیزائن مرکوز پی ایل آئی اسکیم کا آغاز کیا گیا تھا۔ اس نے بھارت میں ڈیزائن کی جانے والی مصنوعات کے لیے موجودہ مراعات کے علاوہ ایک فیصد سے زیادہ اضافی مراعات کا التزام پیش کیا۔ درخواستیں 21 جون سے اگست 2022 تک دی جاسکتی تھیں۔
کل 32 کمپنیوں  نے درخواستیں جمع کرائی ہیں۔ ان 32 کمپنیوں میں سے 17 نے ڈیزائن مرکوز مینوفیکچررز کے طور پر درخواست دی ہے اور پروڈکشن لنکڈ مینوفیکچررز کے طور پر بھی باقی ہیں۔ یہ خوشی کی بات ہے کہ 18 نئی کمپنیوں نے بھی درخواستیں جمع کرائی ہیں۔
بھارت ٹیلی کام اور نیٹ ورکنگ آلات کے لیے ڈیزائن اور مینوفیکچرنگ کے مرکز کے طور پر ابھرنے کے لیے پر عزم ہے۔